|  |  |
| --- | --- |
| **Податоци за органот кој го изработува планскиот документ** | |
| **Назив на планскиот докумет** | **План за ревитализација на крајбрежјето на Дојранското Езеро преку употреба на решенија засновани врз природата, заради подобра заштита од копнено загадување** |
| **Орган надлежен за изработка на планскиот документ** | Општина Дојран |
| **Орган надлежен за донесување на планскиот документ** | Општина Дојран |

|  |  |
| --- | --- |
| **Податоци за изработувачот на планскиот документ** | |
| ЛИМНОС ДОО, Пожарнице 41, 131 Брезовица, Љубљана, Словенија (LIMNOS LTd., Požarnice 41, 1351 Brezovica pri Ljubljani, Slovenia):  Нарачател: Милиеуконтакт Македонија  Изработен за потребите на Општина Дојран | |
| **Име на лицето овластено за подготвување на планскиот документ** | Аленка Муби Залазник |
| **Назив на работното место** | Координатор на проектот |
| **Контакт податоци за лицето** | +386 41 845 654, alenka@limnos.si |

|  |  |  |  |
| --- | --- | --- | --- |
| **Основни податоци за планскиот документ** | | | |
| **Од што произлегува донесувањето на планскиот документ? (пр. законска обврска или друга одредба)** | | | |
| Планот за ревитализација на крајбрежјето на Дојранското Езеро преку употреба на решенија засновани врз природата, заради подобра заштита од копнено загадување е изработен во рамки на Проектот “Подобрување на биодиверзитетот на Дојранското Езеро преку соработка со сите општествени чинители и спроведување на екосистемски практики“, кој е финансиран од Партнерскиот фонд за заштита на критичните екосистеми (ЦЕПФ) и го спроведува Милиеуконтакт Македонија. Планот за ревитализација на крајбрежјето на Дојранското Езеро е изработен согласно член 7 и 8 од Законот за прогласување на Дојранското Езеро за споменик на природата, односно во согласност со надлежностите кои ги има општината, односно градоначалникот, а се однесуваат на зачувување на езерото во природна состојба; преземање мерки за интегрална заштита на природните вредности во споменикот на природата, но и спречување на сечење на стебла, трска, палење оган и деградирање на природните живеалишта. | | | |
| **Дали се донесува нов плански документ или се вршат измени на постојниот?** | | | |
| **ДА**  **НЕ** | | | |
| **Доколку се врши измена на постоечки плански документ наведете го називот на стариот плански документ и причините за негово изменување?** | | | |
| Станува збор за нов документ, план за ревитализација на Дојранското Езеро со употреба на решенија засновани врз природата, кој за прв пат се изработува. | | | |
| **Дали планскиот документ опфаќа област определена со член 65 став 2 од Законот за животна средина? Доколку одговорот е ДА наведете ја областа.** | | | |
| Согласно Член 65, став 2 од Законот за животната средина, стратегиска оцена се спроведува на плански документи кои се подготвуваат во разни области. Наведена е областа - управување со водите. | | | |
| **Дали планскиот документ е определен со уредбата за стратегиите, плановите и програмите, вклучувајќи ги и промените на тие стратегии, планови и програми, за кои задолжително се спроведува постапка за оцена на нивното влијание врз животната средина и врз животот и здравјето на луѓето. Доколку е определен наведете ја точката и алинејата под која е определен. (пр. член 3, точка 1, алинеја 5)** | | | |
| **ДА**  **НЕ** | Член: 3 | Точка:  11. Управување со водите | Алинеја:  1, 3, 5, 7 |
| **Дали со планскиот документ се планира реализирање на проект што е предвиден со Уредбата за определување на проектите и критериумите врз основа на кои се утврдува потребата за спроведување на постапка за оцена на влијанието врз животната средина. Доколку одговорот е позитивен наведете за каков проект станува збор.** | | | |
| **НЕ се очекува, но дополнително ќе се процени.**  Планот за ревитализација на крајбрежјето на Дојранското Езеро предвидува употреба на решенија засновани врз природата.  Решенија засновани врз природата кои се разгледани и предложени во Планот се:   * Воспоставување на некогаш присутниот трскен појас на целото крајбрежје. * Воспоставување на некогаш присутниот крајбрежен нагиб од чакал на јужниот дел од езерото. * Фашини (прагови; brush mattress). * Насаден контурен ѕид (planted rip-rap). * Пловни острови. * Ренатурализација на бетонскиот доводен канал. * Зелена тампон зона.   Сите погоре наведени решенија се обработени генерално, со цел да се даде предлог, односно насока на Општина Дојран дека може да ги примени сите или некои од нив, а се со цел заштита и ревитализација на езерото со примена на решенија засновани на природата. Дополнително за секој од проектите, односно решението или решенијата кои ќе сака да ги реализира Општина Дојран, ќе биде направена процена врз основа на проектната документација и ќе се одреди дали ќе биде потребно изработка на елаборат за животна средина или студија за ОВЖС. | | | |
| **Дали планскиот документ опфаќа користење на мала област од локално значење како што е определено со член 65 став 3 од Законот за животна средина. Доколку одговорот е ДА, наведете ја површината на областа и нејзиното значење.** | | | |
| **НЕ.** Планскиот документ се однесува на активности и проекти кои ќе се спроведуваат долж целото крајбрежје на Дојранското Езеро. | | | |
| **Да се наведе целта на донесување на планскиот документ и да се опише клучната одлука која ќе се донесе.** | | | |
| Главната цел на овој План е да се идентификуваат и предложат соодветни решенија засновани врз природата за ревитализација на крајбрежјето заради митигација на загадувањето и ерозијата, како и за проблемите поврзани со заштита од поплави.  Во Планот се анализира моменталната состојба (состојбата на крајбрежјето и заканите за екосистемот на езерото, потенцијалот за митигација преку ревитализација на крајбрежјето). Исто така нуди увид во решенијата засновани врз природата за реставрација на акватичните екосистеми и заштита од поплави како и основен технички опис на предложените решенија. | | | |
| **Предмет на планскиот документ. (пр. транспорт, планирање на просторот и сл.)** | | | |
| Управување со води  Заштита на крајбрежјето на Дојранското Езеро од моменталните и идни потенцијални загадувања, но и заштита од ерозија и поплави со помош на предложените решенија засновани на природата. | | | |
| **Периодот за донесување на планскиот документ.** | | | |
| Планот за ревитализација на крајбрежјето на Дојранското Езеро е изработен паралелно и во корелација со Планот за управување со споменик на природата -Дојранско Езеро, за период од 2022-2032, па според тоа се очекува реализацијата на решенијата наведени во Планот за ревитализација да се спроведат во овој временски период. | | | |
| **Предвидено ревидирање на планскиот документ. Доколку е предвидено ревидирање, на колку години?** | | | |
| Не е предвидено ревизија на Планот за ревитализација на крајбрежјето на Дојранското Езеро. | | | |
| **Простор или област опфатени со планскиот документ. (пр. географска област, добро е да се прикачи мапа)** | | | |
| Мерките и активностите, односно решенијата засновани на природата кои се предвидени ќе се спроведуваат долж крајбрежјето на Дојранско Езеро. | | | |
| Слика: Дојранско Езеро | | | |
| Слика Предложени решенија за ревитализација на Дојранското Езеро: 1. Трскен појас 2. Контурен ѕид 3. Плажа со чакал 4. Сериозна ерозија на брегот 5. Деградиран ѕид 6. Sид во добра состојба 7. Точкест извор на загадување | | | |
| **Целите и/или предлог целите што треба да се постигнат со реализирањето на планскиот документ и дали истите се содржани во акт или документ.** | | | |
| **ДА**  **НЕ** | | | |
| **Дали е приложена копија од целите?** | | | |
| **ДА**  **НЕ** | | | |
| **Резиме на влијанијата врз животната средина (Да се определи дали имплементацијата на планскиот документ ќе предизвика значително влијание врз животната средина, потребно е да ги пополните прашањата кои следат подолу како водич за определување на значителното влијание на ефектите врз животната средина, а кои се во согласност со Уредбата за критериумите врз основа на кои се донесуваат одлуките дали определени плански документи би можеле да имаат значително влијание врз животната средина и здравјето на луѓето.)** | | | |
| **Потенцијалните влијанија врз животната средина од планскиот документ.**  Влијанијата врз животната средина од спроведувањето на активностите и мерките во овој План на долгорочна основа се позитивни, бидејќи станува збор за решенија кои се засновани на природата и се прифатени во светот како решенија за општествените предизвици кои се инспирирани и поддржани од природата, кои се исплатливи, обезбедуваат истовремени еколошки, социјални и економски придобивки и помагаат да се изгради отпорност, односно прилагодување кон климатските промени.  Од сите потенцијални решенија засновани на природата кои се наведени во Планот за ревитализација на крајбрежјето на Дојранското Езеро, главниот фокус е ставен на воспоставувањето на некогаш присутниот трскен појас долж целото крајбрежје, поправање на еродираниот брег со фашини (прагови) и засаден контурен ѕид, повторното воспоставување на нагибот од чакал на брегот на северниот дел, чистењето на една од двете главни точки на извори на загадувачи и воспоставувањето на минимум 15 м широка тампон зона помеѓу земјоделското земјиште и езерото.  За време на изградбата на решенијата засновани на природата (РЗП) се можни минимални негативни ефекти врз компонентите на животната средина: воздух, вода и почва, како и промена на нивото на бучава, кои ќе бидат ограничени на самата локација на проектните активности. Во фаза на експлоатација не се очекуваат негативни влијанија врз животната средина и здравјето на луѓето.  Детална проценка ќе биде направена врз основа на проектна документацијата за секој проект поединечно, односно за секое решение или решенија кои општина Дојран ќе планира да ги реализира. По воспоставувањето на решенијата се очекува долгорочен позитивен ефект, односно ревитализација на крајбрежјето заради митигација на загадувањето и ерозијата, како и за проблемите поврзани со заштита од поплави. | | | |
| **Веројатноста, времетраењето, фреквентноста и повратноста на влјанијата** | | Влијанијата во фаза на изградба, односно воспоставување на некои од предвидените решенија, како нпр. ренатурализацијата на каналот, поставување на контурни ѕидови со помош на насипи со чакал, може да резултираат со незначителни влијанија врз медиумите и областите на животната средина (квалитет на воздух (прашина), бучава, генерирање на отпад и сл). Овие влијанија се локализирани и краткотрајни, за време на фазата на изградба.  Во фаза на експлоатација, со правилно одржување и контрола, не се очекуваат негативни влијанија. | |
| **Кумулативната природа на влијанијата врз животната средина и животот и здравјето на луѓето** | | Имплементацијата на решенијата предвидени во овој План за ревитализација на крајбрежјето на Дојранското Езеро, ќе предизвика позитивни влијанија врз животната средина и животот и здравјето на луѓето, а најмногу врз квалитетот на водата и природните екосистеми во Дојранското Езеро. | |
| **Прекугранична природа на влијанијата** | | Решенијата се дефинирани врз база на посета на терен и согледување на реалната состојба со крајбрежјето на Дојранското Езеро и достапните податоци за квалитетот на водата и природните екосистеми, само од страна на територијата на РСМ. Со имплементација на наведените решенија засновани на природата, не се очекуваат негативни влијанија во прекуграничен контекст.  Секако треба да се земе предвид дека со имплементацијата на сите овие решенија и нивно одржување, ревитализација на езерото во првобитната (добра) состојба е изводлива само доколку и двете страни (грчката и македонската) соработуваат во насока на остварување на оваа цел. | |
| **Ризиците по животот и здравјето на луѓето и животната средина (пр. како резултат на несреќи);** | | Не се очекуваат ризици по животот и здравјето на луѓето и животната средина.  Се препорачува сите можни ризици да бидат детално предвидени на ниво на проектна документација за секое решение или неколку решенија заедно (кои општината ќе планира да ги изведува) и да бидат утврдени мерки за намалување на тие ризици и изведувачот да се придржува кон истите. | |
| **Опсег и просторниот обем на влијанијата (географска област и големината на популацијата која ќе биде засегната).** | | Мерките односно активностите кои се предвидени ќе се спроведуваат долж крајбрежјето на Дојранското Езеро на Република Северна Македонија, па според тоа влијанијата ќе бидат локализирани и краткотрајни (за време на фазата на изградба). | |
| **Потенцијалните економски и социјални влијанија кои би ги предизвикал планскиот документ како што се:** | | | |
| Имплементацијата на овие решенија е локално базирана, во смисла на користење на ресурси и материјали, но во процесот на проектирање и изградба треба да се примени квалификувана инженерска експертиза.  Решенијата засновани на природата се креирани во насока на концептот на одржлив развој, односно да обезбедат долгорочни придобивки за животната средина, општеството и економијата, како на пр. економски се исплатливи, интегрирање со амбиенталните карактеристики и актуелните пејзажни особености, лесно се вклопуваат и се прифатливи од страна на заедницата, создавање на зелени работни места, намалување на ризикот од природни катастрофи (поплави и ерозија) и технолошки хаварии, зголемување на отпорноста и прилагодување кон климатските промени, подобрување на квалитетот на вода во Дојранското езеро и квалитетот на воздухот, и др. | | | |
| **Вредноста и ранливоста на областа која ќе биде засегната со донесување на планскиот документ:** | | | |
| Дојранското Езеро со Закон е прогласено за Споменик на природата, но веќе неколку децении се сочува со различни проблеми. Почна со заканата дека ќе се испразни до сегашното претекување. Водата во езерото има лош квалитет, но постојат и други проблеми како ерозијата, која е присутна на неколку локации.  Законот за прогласување на споменик на природата – Дојранското Езеро предвидува управување со заштитеното подрачје, кое е во надлежност на општината, односно градоначалникот на Општина Дојран, кој е должен да го почитува утврдениот режим на заштита и да презема превентивни и други заштитни мерки со кои се обезбедува заштита и зачувување на езерото во природната состојба.  Дојранското Езеро во минатото имаше постојан трскен појас околу целото езеро. Покрај тоа што обезбедува живеалиште за различните животни форми, трскениот појас исто така претставува зелена тампон зона, што го штити брегот од бранови, исто така претставува и животна средина во вид на мочуриште која игра огромна улога за подобрување на квалитетот на водата. Трскените појаси исто така обезбедуваат живеалиште за многу животни и други видови на растенија.  Една од забраните утврдени со режимот на заштита е спречување на сечење на трска, а со Планот за ревитализација на крајбрежјето се предвидува Воспоставување на некогаш присутниот трскен појас на површина од околу 100.000 m2. | | | |
| **Посебни природни карактеристики или културно наследство:** | | Дојранското Езеро е заштитено подрачје, прогласено со закон за споменик на природата.  Значењето на Дојранското Езеро се согледува особено од аспект што е препознаено како значајно подрачје на птици (миграторни и презимни) во глобални и европски рамки. Дојранското Езеро е вклучено во Емералд мрежата на значајни подрачја за заштита во ЕУ (2004 год.), Бернска Конвенција.  Дојранското Езеро се наоѓа на македонската листата на значајни подрачја за растителниот свет (2004 год.).  Дојранското Езеро е дел од Балканскиот зелен појас (иницијатива на IUCN, 2004 г.).  Дојранското Езеро е препознаено од Рамсарската Конвенција, како значајно водно живеалиште од меѓународна важност, особено за водните птици (2007 год.).  Дојранското Езеро е значајно подрачје за птици (ЗПП), согласно BirdLife International (2010 год.).  Дојранското Езеро е идентификувано како Natura 2000 подрачје, согласно ЕУ Директивите за птици и живеалишта. | |
| **Надминувањата на стандардите за квалитет на животната средина или граничните вредности:** | | При реализирање на едно или повеќе решенија кои се наведени во Планот за ревитализација на крајбрежјето на Дојранското Езеро, во фаза на изградба се можни незначителни негативни влијанија, првенствено врз квалитетот на воздух и покачување на нивото на бучава и не се очекувани значителни отстапувања или надминување на стандардите за животната средина или граничните вредности. На долгорочен план пак ќе бидат воочливи позитивните влијанија врз квалитетот на водата во езерото, подобрување на квалитетот на воздухот и здравјето на луѓето. | |
| **Интензивна употреба на земјиштето:** | | Земјоделството е доста застапена дејност и главно занимање на голем дел од населението во Општина Дојран. Околу северниот дел од езерото поголем дел од земјиштето се употребува исклучиво за земјоделие. Земјиштето се користи за одгледување на голем број разни едногодишни и повеќегодишни растенија. Заради конвенционалните земјоделски практики, употребата на пестицидите и ѓубривата, хранливите материи истекуваат во езерото преку ерозија на горниот слој од земјиштето и испирањето на земјиштето.  Планот за ревитализација на крајбрежјето на Дојранското Езеро, како едни од решенијата засновани на природата ги идентификува одржливите/регенеративни земјоделски практики, како што се: Без изорување (редуцирана обработка); Контурното земјоделство; Изохипси односно бразди направени на контурите; Покривни култури и слично, кои се објаснети во самиот План. | |
| **Влијанијата врз областите или пејсажите кои имаат признати статус на национални или меѓународни заштитени подрачја:** | | Погоре беше наведено за статусот на Дојранското Езеро, како национално и меѓународно заштитено подрачје. Реализацијата на едно или неколку решенија засновани на природата наведени во Планот за ревитализација на крајбрежјето на Дојранското Езеро нема да предизвикаат негативни влијанија врз областите или пејзажните карактеристики. | |
| **Објаснете го степенот до кој планскиот документ поставува рамка за спроведување на проекти и други активности, во однос на локацијата, природата, големината и условите за работа или според одредувањето на ресурсите:** | | | |
| Дојранското Езеро е заштитено подрачје, прогласено со закон за споменик на природата, кое во моментот се наоѓа во лоша состојба, пред се квалитетот на водата во него како резултат на несоодветен третман на отпадните води од една страна и ограничените извори на финансиски средства за инвестирање во инфраструктурни проекти за подобрување на состојбата. Поради ова се наметнува потребата за изнаоѓање на нови начини за изградба и воспоставување на економски исплатливи и во исто време ефикасни решенија за подобрување на третманот на отпадни води, а воедно и подобрување на квалитетот на водата во Дојранското Езеро.  Решенијата засновани врз природата може да се употребуваат за решавање на различни проблеми, вклучувајќи ја заштитата на брегот, загадувањето и превенцијата од ерозија.  Решенијата засновани врз природата ја заштитуваат природата, луѓето и инфраструктурата од најразновидни влијанија, истовремено реставрирајќи ги екосистемите и со тоа обезбедувајќи корист за биодиверзитетот.  Овој План идентификува и предлага соодветни решенија засновани врз природата за ревитализација на крајбрежјето заради митигација на загадувањето и ерозијата, како и за проблемите поврзани со заштита од поплави.  Имплементацијата на овие решенија е локално базирана и насочена кон одржлив развој, во смисла на користење на ресурси и материјали. Освен што изгледаат поприродно и убаво се вклопуваат со околниот пејзаж, тие имаат и помали трошоци за работа и одржување, односно се економски исплатливи решенија. | | | |
| **Објаснете ја околината во близина на проектот односно активноста која се планира да се спроведе со планскиот документ од аспект на можни влијанија врз животната средина. (пр. планот предвидува изградба на резиденцијални објекти во близина на индустриска зона, објаснете дали индустриската зона ќе има влијание врз животната средина на планираните резиденцијални проекти):** | | | |
| Решенијата кои се предвидени во Планот за ревитализација, ќе се имплементираат по должината на крајбрежјето на Дојранското Езеро од страна на Република Северна Македонија.  Дојранското Езеро е меѓугранично езеро поделено меѓу Република Северна Македонија (27,2 km2) и Грција (15,9 km2), и се наоѓа на 148 m надморско ниво. Дојранското Езеро е плитко еутрофно езеро со максимална длабочина од 10 m (просечна длабочина од 6,7 m). По потекло е тектонско езеро (најмалото тектонско езеро во Република Северна Македонија).  Во зависност од решението или решенијата кои ќе бидат избрани за реализација од страна на општината, детално ќе биде објаснета локацијата и околината на проектот од аспект на можни влијанија врз животната средина. | | | |
| **Објаснете ја важноста на планскиот документ за вклучување на аспектот на заштита на животната средина особено во поглед на промовирањето на одржливиот развој: (Да се наведе дали обемот на планскиот документ придонесува кон одржливоста и намалување на еколошките проблеми. Пр. еден инфраструктурен план може да има поголеми влијанија врз животната средина отколку некој образовен план на наставните планови).** | | | |
| Решенијата засновани на природата (РЗП) се решенија за општествените предизвици кои се инспирирани и поддржани од природата, кои се исплатливи, обезбедуваат истовремени еколошки, социјални и економски придобивки и помагаат да се изгради отпорност (Европска комисија, 2016). Реализацијата на предложените решенија се во контекст на одржливиот развој и подобрување на сегашната состојба со Дојранското Езеро, односно директно влијаат на подобрување на квалитетот на водата во него.  Како на пр. ренатурализација на каналот (што носи дополнителни количества вода во Дојранското Езеро) поради тоа што тој носи прекумерни количества на хранливи материи, кои го влошуваат квалитетот на водата. Пречистувањето на водата во каналот е предвидено да се направи со решенија засновани на природата, односно со ренатурализација на каналот, што подразбира формирање на меандрирачки потоци со помош на природни материјали како песок, чакал и поголеми камења и пловни острови за понатамошно пречистување на водата. Овие решенија се објаснети генерално во Планот за ревитализација, додека пак секое решение кое се планира да се имплементира дополнително ќе биде поткрепено со техничка документација. | | | |
| **Кои еколошки проблеми се релевантни за планскиот документ. Опишете зошто истите се релевантни и опишете ја нивната природа и сериозност. (Објаснете ги проблемите кои спроведувањето на планскиот документ може да ги предизвика или да доведе до нивно зголемување, проблемите кои може да го забават неговото спроведување, како и проблеми кои спроведувањето на планскиот документ може да ги реши или намали.)?** | | | |
| Дојранското Езеро се сочува со различи проблеми веќе неколку декади. Заради изградбата на каналскиот систем за довод на вода и подобрената хидролошка состојба, нивото на водата е зголемено. Високиот водостој сега предизвикува проблеми со ерозија на крајбрежните ѕидови како и поплавување на ниската земја за време на поголеми дождови.  Водата во езерото има лош квалитет, поради големата концентрација на хранливи материи кои доаѓаат преку каналот за довод на вода, но и како резултат на истекувањето од Пречистителната Станица за Отпадни Води (ПСОВ) Топлец и како резултат на конвенционалните практики на земјоделство.  Преку имплементирањето на решенијата засновани на природата кои се идентификувани во Планот за ревитализација на крајбрежјето на Дојранското Езеро, на долгорочни патеки овие проблеми значително ќе се намалат, состојбата со квалитетот на водата ќе биде подобрена и појавата на ерозија ќе се намали. Важно е да се потенцира дека реализацијата на овие решенија ќе биде без значителни влијанија врз животната средина и здравјето на луѓето.  Реализацијата на Планот, односно решенијата може да бидат доведени во прашање поради недостаток на финансиски средства. | | | |
| **Објаснете како планскиот документ кој е предмет на разгледување е поврзан со друг/и плански документ/и во хиерархијата на планирање. Наведете го називот на тој/тие плански документ/и и наведете ги клучните влијанија на тие плански документи врз животната средина. Определете ги разликите во клучните одлуки што се носат со предметниот плански документ и другите плански документи кои биле или ќе бидат предмет на оцена.**  Планот за ревитализација на крајбрежјето на Дојранското Езеро преку употреба на решенија засновани врз природата, е изработен во рамки на Проектот “Подобрување на биодиверзитетот на Дојранското Езеро преку соработка со сите општествени чинители и спроведување на екосистемски практики“, кој е финансиран од Партнерскиот фонд за заштита на критичните екосистеми (ЦЕПФ).  Планот за ревитализација на крајбрежјето на Дојранското Езеро не е законска обврска, но е изработен согласно член 7 и 8 од Законот за прогласување на Дојранското Езеро за споменик на природата, односно во согласност со надлежностите кои ги има општината, односно градоначалникот, а се однесуваат на зачувување на езерото во природна состојба; преземање мерки за интегрална заштита на природните вредности во споменикот на природата, но и спречување на сечење на стебла, трска, палење оган и деградирање на природните живеалишта.  Иако Планот е од понизок ранг тој е во согласност и со Планот за управување со споменикот на природата Дојранското Езеро кој е во финална фаза, а неговите цели се насочени кон заштита на Дојранското Езеро и неговото крајбрежје, преку спречување на деградацијата, фрагментацијата и конверзијата на живеалиштата. | | | |
| **Доколку потенцијалните влијанија на клучните одлуки во планскиот документ веќе биле предмет на оцена или веќе биле разгледани во други плански документи во некоја поранешна фаза, резимирајте ги главните заклучоци на таа оцена и како тие заклучоци се користени во процесот на одлучување. Опишете дали претходно спроведената оценка е направена согласно најновите сознанија за влијанијата врз животната средина со цел да може истата да се користи во процесот на усвојување на постоечкиот плански документ.**  ﻿Досега не е изготвен План за ревитализација на крајбрежјето на Дојранското Езеро, ниту на било кој друг начин се анализирани и разгледувани решенија засновани на природата. Според тоа не е направена/спроведена оцена на евентуалните влијанија од реализирање на предложените решенија. Иако не се очекуваат значителни негативни влијанија, пред спроведување на едно или повеќе решенија ќе се направи процена на влијанијата врз животната средина врз основа на подготвена техничка документација. | | | |
| **Доколку потенцијалните влијанија од клучната одлука во овој плански документ ќе биде оценета во некоја подоцнежна фаза на планирање на пониско ниво, наведете како ќе обезбедите влијанијата што се утврдени во оваа фаза на донесување на планскиот документ да се земат во предвид при носењето на одлуката во подоцнежната фаза (пр. се спроведува стратегиска оцена на урбанистички план во кој се предвидува изграба на објект кој подлежи на постапка на оцена на влијанието врз животната средина).** | | | |
| Пред спроведување на некое од решенијата или повеќе решенија ќе биде изготвена техничка документација, основен/идеен проект и ќе биде изготвено известување за намера за изведување на проект со пополнување на листа за проценка на потребата за спроведување на оцена на влијанијата врз животната средина (односно дали е потребно елаборат или студија за ОВЖС). Сите можни влијанија ќе се анализираат во фаза на изградба и фаза на експлоатација и ќе се предвидат мерки за нивно намалување или избегнување. | | | |
| **ИЗЈАВА** | | Изјавуваме дека податоците дадени во овој формулар се точни, вистинити и комплетни. | |
| **Функција, име и презиме и потпис на лицето кој го носи планскиот документ во име на органот** | | **Анго Ангов**  **Градоначалник на општина Дојран** | |
| **Датум, 22.07.2022**  **Место, Скопје** | | **М.П.** | |